কাশ্মীরে মুখ্যমন্ত্রীর বাসভবনে মন্ত্রিসভার জরুরি বৈঠক ডাকলেন ওমর আবদুল্লাহ

ওয়েবডেস্ক: কাশ্মীরে (Kashmir) পহেলগাম হামলার (Pahalgam Attack) ঘটনা দেশবাসীর কাছে নিঃশর্ত ক্ষমা চেয়েছেন মুখ্যমন্ত্রী ওমর আবদুল্লাহ (Chief Minster Omar Abdullah) । এই হামলা যে তার হৃদয় টুকরো টুকরো করে দিয়েছে সেটাই বুঝিয়ে দিয়েছেন তিনি। তাঁর আক্ষেপ এতগুলো পর্যটকের প্রাণ রক্ষা করতে পারেননি তিনি।

একইসঙ্গে জানিয়ে দিয়েছেন, এই দুঃখজনক ঘটনার সুযোগ নিয়ে তিনি কাশ্মীরের পূর্ণরাজ্যের মর্যাদা ফেরানোর দাবি জানাতে চান না। এর পরেই আজ জরুরি মন্ত্রিসভার (Emergency Cabinet Meeting) বৈঠক ডাকলেন মুখ্যমন্ত্রী ওমর আবদুল্লাহ। মুখ্যমন্ত্রীর ওয়াজারাত বাসভবনে এই বৈঠক ডাকা হয়েছে। মন্ত্রিসভার সদস্যদের জরুরি তলব করে ডেকে পাঠিয়েছেন তিনি। সূত্রের খবর, মন্ত্রিসভার সকল সদস্য বৈঠকে উপস্থিত আছেন। বৈঠকের এজেন্ডা কী তা তাৎক্ষণিকভাবে জানা যায়নি।

আরও পড়ুন: পহেলগাম হামলায় ‘নিঃশর্ত’ ক্ষমা চাইলেন জম্মু-কাশ্মীরের মুখ্যমন্ত্রী

২২ এপ্রিল কাশ্মীরের পহেলগামের বৈসারণে জঙ্গিদের গুলিতে ঝাঁঝরা হয়ে যায় ২৬টি প্রাণ। তার পরেই এই হত্যালীলা নিয়ে সরব মুখ্যমন্ত্রী ওমর আবদুল্লাহ। তীব্র নিন্দা জানান তিনি। বিধানসভাতেও ওমর বলেন, পহেলগাম হামলা গোটা দেশকেই নাড়িয়ে দিয়েছে। গত ২১ বছরে এমন মর্মান্তিক হামলার সাক্ষী হয়নি কাশ্মীর। নিহতদের পরিবারের পাশে কীভাবে দাঁড়াব, সে ভাষা আমার নেই। পর্যটকদের নিরাপত্তা দেওয়া আমার দায়িত্ব ছিল। কিন্তু আমি সে দায়িত্ব পালন করতে পারিনি। এজন্য নিঃশর্ত ক্ষমা চাইছি।”

এর আগে, মুখ্যমন্ত্রী শ্রীনগরে হামলার নিন্দা জানাতে মন্ত্রিসভার একটি বৈঠকের সভাপতিত্ব করেন।

দেখুন আরও খবর: